Robbie Robertson:«How To Become Clairvoyant» 

(429 / Universal) 

Hvordan bli uinteressant. 

Robertson nådde sitt toppunkt som låtskriver for 42 år siden. 
Og til dere som fremdeles har håp om at det tidligere The Band-medlemmet skal være i stand til gjenskape en flik av storheten fra den gang da: 
Beklager. 
«This is where you get off» (for å parafrasere en av sangene her). 

Stiv, pregløs, usjarmerende (og delvis selvbiografisk) voksenrock her, på hans første siden 1998. 
Dandert av Eric Claptons gitarspill (han slår seg alltid mer løs på andres plater) og Robertsons spinkelt hviskende, hvesende stemme. 

Bevis, om slikt skulle behøves, på at The Bands triumfer i sannhet var en kollektiv form for magi. 

BESTE LÅT: 
«Madam X» 

MORTEN STÅLE NILSEN 
